पाएं अपने शहर की ताज़ा ख़बरें और फ्री ई-पेपरडाउनलोड करें
मई का महीना तेज धूप और झुलसा देने वाली गर्मी के लिए जाना जाता है, लेकिन इस बार मई की शुरुआत घने बादल व झमाझम बारिश के साथ हुई। एक मई के बाद से ऊपरी हवा में बने चक्रवाती घेरा व दो द्रोणिका एक साथ सक्रिय होने से आसमान में बादल बनने लगे। तीन मई को तेज हवा और गरज-चमक के साथ डेढ़ मिमी से ज्यादा बारिश से वातावरण में नमी की मात्रा बढ़ने से तापमान सामान्य से तीन डिग्री नीचे पहुंच गया।
मौसम विभाग के अनुसार यह लंबे अंतराल के बाद हुआ है। साल 2020 में जनवरी माह में इसी तरह के सिस्टम बनने से प्रदेश के अलग-अलग हिस्सों में अच्छी बारिश हुई थी, लेकिन इस बार ऐसा मई में हुआ है। फिलहाल मौसम में अचानक हुए इस परिवर्तन से लोग गर्मी से काफी राहत महसूस कर रहे हैं। जांजगीर बिलासपुर की तुलना में औसतन 0.5 डिग्री सेल्सियस अधिक गर्म होता है। जिसके अनुसार बीते 10 सालों में पहली बार मई के शुरुआती सप्ताह का तापमान कम है। अगले 24 घंटे भी वातावरण में नमी बने रहने के कारण तापमान में बहुत बढ़ोतरी के आसार नहीं है। बुधवार को दिन का अधिकतम तापमान 38 डिग्री सेल्सियस तो रात का पारा 23 रहा।
अभी भी दो द्रोणिका सक्रिय इसलिए नमी बरकरार
वर्तमान में एक चक्रीय चक्रवाती घेरा उत्तर अंदरूनी कर्नाटक के ऊपर कम उंचाई पर स्थित है। इसके अलावा एक द्रोणिका दक्षिण केरल तक व दूसरा पूर्व पश्चिम द्रोणिका पंजाब से असम, हरियाणा, उत्तर प्रदेश, बिहार और उप हिमालयीन पश्चिम बंगाल तक प्रभावी है। इसके चलते प्रदेश में लगातार बंगाल की खाड़ी से नमी युक्त हवा आ रही है। जिससे मौसम में परिवर्तन जारी है।
10 मई के बाद चढ़ेगा दिन का पारा
प्रदेश समेत जिले में 10 मई के बाद पारा तेजी से ऊपर चढ़ेगा। यह सिलसिला जून में भी जारी रहेगा। दरअसल मौसम विशेषज्ञों के अनुसार सिस्टम धीरे-धीरे कमजोर पड़ रहे हैं। अगले कुछ दिनों में मौसम पूरी तरह साफ हो जाएगा। इसके बाद तापमान में तेजी से बढ़ोतरी के आसार है। हालां कि आने वाले दिनों में और मौसमी तंत्र प्रभावी होने का अनुमान है। जिससे आगे भी गरज चमक के साथ तेज हवा व बारिश के आसार है।
बीते सालों की तुलना में तापमान कम
बीते सालों की तुलना में इस बार मई की शुरुआत तेज हवा व गरज-चमक के साथ बारिश से हुई है। साथ ही लगातार सक्रिय मौसमी तंत्रों के कारण बंगाल की खाड़ी से नमी भी आ रही है। इसलिए तापमान बीते सालों की तुलना में कम है, यह स्थित अगले कुछ दिनों तक बनी रहेगी। इसके बाद तापमान में तेजी से परिवर्तन के आसार है।''
-डॉएच पी चंद्रा, सहायक मौसम विशेषज्ञ रायपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva zho_Hant eng_Latn